PORT โบรกอัพราคาเป้าใหม่ 2.30 บาท ลุ้นครึ่งปีหลังฟื้นตัว ปี 66 “เทิร์นอะราวด์”
PORT โบรกอัพราคาเป้าใหม่ 2.30 บาท ลุ้นครึ่งปีหลังฟื้นตัว ปี 66 “เทิร์นอะราวด์” ค่าระวางเรือเริ่มลดลง-ปัญหาขาดแคลนตู้คอนเทนเนอร์เริ่มดีขึ้น
 
PORT โบรกอัพราคาเป้าใหม่ 2.30 บาท ลุ้นครึ่งปีหลังฟื้นตัว ปี 66 “เทิร์นอะราวด์” ค่าระวางเรือเริ่มลดลง-ปัญหาขาดแคลนตู้คอนเทนเนอร์ดีขึ้น  
13 ก.ย. 2565

บล.ดาโอ ระบุในบทวิเคราะห์วันนี้ (13 ก.ย.65) ว่า บริษัท สหไทย เทอร์มินอล จำกัด (มหาชน) หรือ PORT จะพลิกเป็นกำไรได้ จากปริมาณการขนส่งที่ทยอยดีขึ้นปรับคำแนะนำขึ้นเป็น “ถือ” จากเดิม “ขาย” และปรับราคาเป้าหมายขึ้นโดย rollover เป็นปี 2566 ที่ 2.30 บาท จากเดิมที่ 2.00 บาท จาก แนวโน้มครึ่งหลังปี 2565 และปี 2566 ที่ทยอยฟื้นตัวและพลิกเป็นกำไรได้
ทั้งนี้มีการปรับประมาณการผลการดำเนินงานปี 2565 ลงเป็นขาดทุน 5 ล้านบาท จากเดิมกำไร 10 ล้านบาท เนื่องจากครึ่งแรกปี 2565 ที่ขาดทุนมากกว่าคาดอยู่ที่ 17 ล้านบาท ส่วนปี 2566  ยังคงประเมินกำไรที่ 33 ล้านบาท
สำหรับครึ่งหลังปี 2565 ประเมินจะพลิกเป็นกำไรได้ราว 12 ล้านบาท ทรงตัวเทียบช่วงเดียวกันของปีก่อนและดีขึ้นเทียบครึ่งแรกปี 2565 จากปริมาณตู้คอนเทนเนอร์ให้บริการของ PORT ที่ทยอยปรับตัวดีขึ้น จากค่าระวางเรือที่เริ่มลดลง และปัญหาตู้คอนเทนเนอร์ขาดแคลนเริ่มดีขึ้น โดยมีเรือ feeder เริ่มกลับมาใช้บริการมากขึ้น รวมถึงปริมาณการขนส่งสินค้าประเภทแป้งมันสำปะหลัง ผ่านท่าเรือ PORT ปรับตัวดีขึ้นต่อเนื่อง
นอกจากนั้นจะได้ผลบวกจากธุรกิจคลังสินค้าที่มีลูกค้ากลุ่มยานยนต์มีการใช้บริการเพิ่มขึ้น และคลังสินค้าแห่งใหม่มีอัตราการใช้บริการมากขึ้น และแนวโน้มยังมีโมเมนตันดีขึ้นในปี 2566
ด้านราคาหุ้น underperform SET 5% และ 15% ในช่วง 3 และ 6 เดือนจากไตรมาส 1/2565-ไตรมาส 2/2565 ที่ขาดทุนเพิ่มขึ้น ทั้งนี้ปรับคำแนะนำขึ้นเป็น “ถือ” จากผลการดำเนินงานครึ่งหลังปี 2565 และปี 2566 ที่จะเริ่มทยอยดีขึ้นและพลิกเป็นกำไรได้ตามแนวโน้มปริมาณตู้คอนเทนเนอร์ให้บริการที่สูง นอกจากนั้นค่าระวางเรือทีลดลงจะเป็นบวกต่อการขนส่งสินค้าประเภทแป้งมันสำปะหลัง และข้าว (เป็นสินค้าที่ให้บริการส่วนใหญ่ของ PORT) ซึ่งมีความอ่อนไหวต่อค่าขนส่ง